《题赵松雪小像》
明代·魏骥

天潢玉树溥华滋，水晶宫小春迟迟。
沤波桂楫浮轻漪，桃笙豹枕罗香帏。
蜀琴啼凤弹吴丝，翠华渺渺膻尘飞。
铜仙泪泣风凄凄，瑶阶土蚀秋虫悲。
蝉衫宝榼双蟠螭，玉堂归老江南时。

作者简介：（1374—1471）明浙江萧山人，字仲房，号南斋。永乐三年举人，次年进士副榜。授松江训导。召修《永乐大典》。擢南京太常寺少卿。正统间官至南京吏部尚书。景泰元年致仕。卒谥文靖。能诗文，有《南斋摘稿》。